《过刘刑曹仲恭出先世所藏名贤翰札相示》
明代·黎民表

华省归常晚，明灯坐不迟。雨凉新草径，风静落花枝。

物论中朝在，文章故老贻。西园叨胜引，清夜可无诗。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。